Meiring Fouché’s books on Goodreads (16 books)
Meiring > Books
Backlink Detonator - How To Create Backlinks That Skyrocket Your Site To Page One of Google
Land van die Vampiere
Plessis, A.P. Du
Rewolusie in die Oerwoud
Jagters van Zarsjata
Goudstad van Skeba
In hierdie eerste verhaal van die Oerwoudvalk reeks van sewe boeke, maak u kennis met die Oerwoudvalk of ook beter bekend as die Valk. Gewapen met net In hierdie eerste verhaal van die Oerwoudvalk reeks van sewe boeke, maak u kennis met die Oerwoudvalk of ook beter bekend as die Valk. Gewapen met net ’n pyl en boog, jagmes en lendekleed van luiperdvel, deurkruis hy die digte woude van die Kongo en beleef die een opwindende avontuur na die volgende.
In hierdie verhaal moet hy tot die redding kom van ’n volkekunde professor, sy dogter, ’n man en sy vrou en ’n student, wat in die hande val van Basan, ’n wrede en genadelose diktator. Basan is ’n hoëpriester wat gemuit het uit die Vallei van Skeba. Hy het sy eie ryk gestig en droom daagliks daarvan om die Koningin van Skeba se Vallei en stad weer binne te val en oor te neem. In die Valk se strewe om die volkekundiges uit Basan se hande te red, moet hy ’n woeste storm oorleef, ontsnap van die mensvreters Wasari-stam wat hom gevange geneem het, met gevaarlike bobbejaanmannetjies buite en binne ’n arena veg, teen steil kranse afseil en die koningin van Skeba help om Basan se mag finaal te breek. In die proses moet die Valk gedurig deur veg vir oorlewing, in sy poging om die professor se dogter te red van ’n brandstapel, voor sy geoffer word?
My gunsteling karaker is die Valk, want hy is die spil waarom alles draai en swaai hy ook soos ’n wafferse Tarzan deur die oerwoud aan bobbejaantoue. Die boek lees lekker, tog is daar met tye wat die storie se vloei effens beter geskryf kon gewees het. Maar dit kom gelukkig selde voor en doen dus nie te veel afbreek aan die storie van die boek self nie. Die ander karakters in die boek word goed beskryf, maar omrede die boek nie baie lank is nie, kon die skrywer die karakaters nie in meer diepte beskryf nie, om sodoende die leser meer deel te maak van elk se ervarings nie. Vir die lesers wat van aksie en avontuur hou, stel die boek nie teleur nie en dinge gebeur vinnig van die een oomblik tot die volgende. ’n Mens wil dus nie die boek neersit voor jy dit klaar gelees het nie.
Die deel in die boek wat ek die meeste geniet het, is waar die Valk teen gevaarlike bobbejaanmannetjies binne ’n arena moes veg vir sy lewe. Die boek is net wat mens nodig het om byvoorbeeld op die strand dit te gaan lees en terselfdertyd bruin te brand of in die aand na ’n harde werksdag, en dan te vergeet van alles rondom jou vir die volgende uur of twee. Oud en jonk behoort die boek te geniet en aan volop aksie ontbreek die verhaal dus geensins. Ander reekse wat soortgelyk aan die boek is, is die alombekende Tarzan reeks deur Edgar Rice Burroughs.
Fouché, Meiring *
Die Fort is Stil
In hierdie eerste verhaal van die Sahara Avontuur reeks van veertig boeke, maak u onder andere kennis met Teuns Stegmann. Hy is ’n Suid Afrikaner wat In hierdie eerste verhaal van die Sahara Avontuur reeks van veertig boeke, maak u onder andere kennis met Teuns Stegmann. Hy is ’n Suid Afrikaner wat by die Franse Vreemdelegioen in die Sahara woestyn aangesluit het, om die dood van sy broer daar te kom wreek, wie se vegvliegtuig in die Tweede Wêreldoorlog deur Duitsers in die Sahara woestyn afgeskiet is en toe deur Arabiere vermoor.
Sy verhaal begin waar ’n manskap van die Vreemdelegioen ’n aanval deur Arabiere in die woestyn oorleef. Hy praat van ’n beeldskone wit vrou wat blykbaar die aanvoerder van die Doelaks se aanval op die Franse patrollie was. Kolonel Le Clerq van fort Dini Salam besluit om dadelik iets daaraan te doen. Hy stuur toe sy getroue kaptein D’Arlan saam met tweehonderd man, waaronder Teuns en sy makkers val, om die sogenaamde "wit heks" se mag in die Atlasgebergte te gaan breek, voor sy te veel Franse bloed op haar hande het. En dit is maar net die begin van die Legioen se probleme...
My gunsteling karakter is ongetwyfeld Teuns Stegmann. Hy is een van vyf getroue vriende in die Vreemdelegioen. Teuns se ander vriende is Fritz Mundt die Duitser, Podolski die Pool, Jack Ritchie die Engelsman en Petacci die Italianer. Teuns is die slimste en dapperste van al die manskappe en sy vindingrykheid en deursettingsvermoë kry hulle keer op keer uit die moeilikheid.
Die karakters voel eg in die storie en met tye is daar lekker sêgoed-humor, ten spyte van netelige posisies waarin hulle hulle mag bevind. Die storie vloei lekker en lees dus lekker, terwyl dit jou heeltyd aan die raai hou met wat volgende gaan gebeur. My gunsteling deel in die boek is waar van die Legioensoldate deur Doelaks in die woestyn aangeval word en dan die een na die ander aanval in die woestyn moet oorleef, teen onmoontlike getalle.
As mens die boek lees, is dit soos ’n fliek wat in jou gedagtes afspeel en hoor en sien mense feitlik alles soos dit gebeur. Beslis ’n boek wat nie maklik neergesit kan word, voor jy dit nie enduit klaar gelees het nie. Dit is ’n voelgoed boek wat geniet sal word deur oud en jonk met genoeg drama, spanning, aksie en intriges om selfs minder gereelde boeklesers heeltyd sal boei. Die boek skep ’n gevoel van afwagting sodat jy met groot verwagting uitsien na die volgende boek in die betrokke reeks. As jy dus hou van aksie en avontuur uit die boonste rakke in die Sahara woestyn, is hierdie boek sterk aan te beveel! ...more
Issod, Craig S.